《西宁感怀》
明代·鲁能

西山环绕古西平，番簇相连汉戍营。秣马征夫思野战，牧牛童子待春耕。

路经三峡风涛急，水满三川月色明。回首咸阳渺何许，岭猿啼处不胜情。

作者简介：（?—1486）明广东新会人，字干之。景泰五年进士。授南京户部四川司主事，历陕西布政司右参议、右参政、右布政使。陕西大饥，集古今救荒之策可行者尽行之，活民甚多。官至右副都御史巡抚甘肃，卒官。